היחידה הרב-ממדית

200px|ממוזער|סיכת לוחם ביחידה הרב-ממדית
**היחידה הרב-ממדית** (**יחידה 888**, הידועה גם כ"**יחידת רפאים**") היא יחידת קומנדו מיוחדת בצה"ל, הפועלת תחת זרוע היבשה. היחידה הוקמה במהלך שנת 2019 ביוזמת הרמטכ"ל אביב כוכבי, כחלק מהתוכנית הרב־שנתית "תנופה", במטרה להיערך ללחימה בשדה הקרב העתידי. היא מהווה יחידת מודל לשינויים עתידיים ביחידות התמרון של צה"ל. בנוסף, היחידה היא מבצעית וייעודית לביצוע משימות מיוחדות, מורכבות וחשאיות בעומק שטח האויב, המשלבות פשיטות, לחימה בטרור, איסוף מודיעין ופעילות כירורגית.

לוחמי היחידה מאומנים ברמה גבוהה ביותר, כולל לחימה בקרב מגע, לוט"ר (לוחמה בטרור), וניווטים מורכבים.

## פעילות וייעוד
היחידה מיועדת להילחם בכל זירות הלחימה ובכל תוואי שטח בהתאם למאפייניו ולאתגריו המשתנים, תוך שהיא משמשת ככוח מתמרן רב־זרועי, בעל כושר לחימה גבוה לאיתור, לחשיפה ולהשמדת אויב. היחידה מוכשרת ומתפקדת כיחידת קומנדו המבצעת פעולות מבצעיות בגזרות רצועת עזה, לבנון, ויהודה ושומרון וזאת על אף שאינה חלק מחטיבת עוז.

ב-2024, במלחמת חרבות ברזל, לראשונה מאז הקמתה, הופעלה היחידה הרב-ממדית בתמרון קרקעי.

## היסטוריה
### הקמה
בפברואר 2020 נערך מסדר ההקמה של היחידה ונחשף סמלה, חרב המשתלבת בתוך הספרה שמונה ובה מוטמעים חיצים הפונים לכיוונים שונים. המוטיבים המובילים ברעיון תג היחידה הם שילוביות, סינרגיה וקטלניות.

### מעבר לעוצבת הבזק
בספטמבר 2020 עברה היחידה מכפיפות עוצבת האש (אוגדה 98) לעוצבת הבזק (אוגדה 99), אוגדת חי"ר־אש המיועדת ללחימה בשטחים מבוצרים ולממש את עקרון "שדה הקרב המשולב הרב-ממדי". עוצבה זו כוללת בנוסף את חטיבת יפתח, חטיבת כפיר, יחידת הבלנ"מ 444, עוצבת ראם וחטיבת שועלי מרום.

ב־27 ביולי 2021 מונה אל"ם איתמר בן חיים למפקד היחידה, במקומו של אל"ם עמי ביטון שעבר לפקד על החטיבה הצפונית באוגדת עזה.

לאחר שנדדה מאז הקמתה בין בסיסים שונים, התמקמה היחידה בספטמבר 2021 בבסיס קבע שהוקם עבורה במרכז הארץ.

בקיץ 2021 החל גיוס לוחמים ישירות למסלול הכשרה ייעודי ליחידה.

### המעבר למערך התמרון והכפפה לזרוע היבשה
באמצע 2023 הוכפפה היחידה, מבחינה פיקודית, ישירות לזרוע היבשה ולמערך התמרון מבחינה מקצועית.
במהלך שנת 2025 הוכפפה היחידה לפיקוד קצין שריון ראשי.

### המתיחות בגבול הצפון (2020)
במהלך המתיחות בין ישראל לחזבאללה באוגוסט 2020, לקחה היחידה לראשונה חלק בפעילות מבצעית.

### מבצע שומר החומות
במהלך מבצע שומר החומות פעלה היחידה בגזרת החטיבה הצפונית של רצועת עזה.

### מלחמת חרבות ברזל
#### קרבות הבלימה במתקפת הפתע
ב-7 באוקטובר 2023, במהלך קרב רעים במסגרת טבח שבעה באוקטובר, בהיתקלות עם מחבלים נהרגו מפקד היחידה, אל"ם רועי לוי וסרן יותם בן בסט, מפקד פלגת ההכשרות ביחידה. בקרבות בבארי נהרג סגן יונתן גוטין, קשר"ג היחידה. סמ"ר איתי נחמיאס, לוחם ביחידה, נהרג סמוך לביתו בעוטף עזה.ממוזער|הענקת סיכת לוחם רב-ממדית בטקס סיום מסלול, אוקטובר 2024|228x228px

#### התמרון הקרקעי ברצועת עזה
לראשונה מאז הקמתה, היחידה הרב-ממדית הופעלה בתמרון קרקעי ברצועת עזה במסגרת מלחמת חרבות ברזל.

במהלך התמרון היחידה פוזרה, צוותיה ליוו יחידות מובחרות וצוותי קרב גדודיים ככוח מובחר וקדמי, ואחרים פעלו גם באופן עצמאי, ישירות תחת האוגדות.

ב-18 בדצמבר, במהלך התמרון הקרקעי, לוחמי היחידה הרב-ממדית, תחת פיקוד צוות הקרב החטיבתי 551, איתרו בביתו של בכיר בחמאס במרחב ג'באליה, מזוודות של כספי טרור בשווי של כ-5 מיליון שקל ואמצעי לחימה רבים.

ב-13 בינואר 2024, לראשונה מאז הקמתה, חיסלו לוחמי היחידה מחבלי חמאס באמצעות רחפנים מתקדמים ושילוב של יכולות טכנולוגיות לזיהוי מטרות והכוונת אש.
ממוזער|לוחמי היחידה הרב מימדית במהלך תעסוקה מבצעית בזירת לבנון, דצמבר 2025
במהלך אוקטובר 2024 חזרה היחידה הרב-ממדית לפעול תחת צוות הקרב החטיבתי של חטיבה 401 במרחב ג'באליה, והשתתפה בקרב ג'באליה השלישי (2024). ב-28 באוקטובר 2024, במהלך הפעילות בג'באליה, כוח לוחמים של היחידה חיפש במהלך הלילה עמדות צליפה במרחב. הכוח נכנס למבנה, כשאז אירע פיצוץ מטען רב עוצמה שהטמינו מחבלי חמאס. כתוצאה מפיצוץ המטען נהרגו במקום ארבעה לוחמים מהיחידה: סרן יהונתן (ג'וני) קרן, סמ"ר ניסים מיטל, סמ"ר אביב גלבוע, וסמ"ר נאור חיימוב. באותה תקרית נפצע באורח קשה קצין לוחם מהיחידה.

ב-26 בדצמבר 2024, במהלך היתקלות עם מחבלי חמאס תוך הלחימה בג'באליה, נהרג רס"ן הוד שרייבמן, מפקד פלגה ביחידה. באותה היתקלות עם מחבלים נפצע קשה לוחם נוסף של היחידה.

## שם וסמלי היחידה
ממוזער|164x164 פיקסלים|הכומתה האדומה של לוחמי היחידה הרב-ממדית
מספר היחידה הוא **888**, והוא נועד לייצג ולהדגיש את הפעילות הבלתי-פוסקת שלה – בעזרת הדמיון של הספרה 8 לסימן האינסוף (∞). בנוסף לשמות 888, הרבמ"ד ו'רפאים', זכתה היחידה לכינוי הלא-רשמי "המעבדה הצה"לית", בזכות היכולת של הצבא לבדוק עליה תהליכים חדשניים לפני שהם מתחילים להיפרס ולהיטמע בכלל היחידות

סיסמת היחידה היא  – ומשמעותו קשורה בהיותם של אנשי היחידה נוכחים בכל מקום, בעודם פועלים בתמרון איכותי עד כדי כך שלא יהיו נראים בשטח.

#### סיכת הלוחם
סיכת הלוחם מורכבת מאלמנטים רבים, ומגלמת בתוכה את המוטיבים המובילים את היחידה בפועלה, ומיוצגים גם בסמל היחידה:
* **חרב** – ניצבת במרכז הסיכה, מייצגת את העוצמה והקטלניות המלווה את הכוחות הלוחמים במדינה עוד מימי הפלמ״ח.
* **הספרה 8** – עוטפת את החרב, מסמלת תנועה אינסופית של שיפור והתקדמות מחד ואלמנטים של רב-ממדיות המיוצגים על ידי חיצים היוצרים אפקט תלת־ממדי מאידך.
* **חיצים** – מוטמעים בתוך הספרה 8, פונים לכיוונים שונים, ומסמלים את ההתארגנויות השונות ביחידה הפועלות במגוון כיוונים יחד, כיאה לתפיסה והנרטיב המוביל את היחידה.
* בניצב החרב כתוב מספר היחידה, 888, כמספר בינארי (1101111000).
* **כנפיים** – מעוצבות בסגנון של רוח רפאים, מייצגות בסיכה את שם היחידה "יחידת רפאים", המשתנה ומתאימה עצמה למול האויב הנעלם, בעלת שרידות גבוהה, בלתי צפויה ופועלת בכלל הממדים.
* **צבעה הלבן** – מסמל את הייחודיות, טוהר, בולטות והתחדשות המייצגים את היחידה החדשה ואת הרוח המובילה את פעולותיה.

## אמצעי לחימה

[ממוזער|לוחמי היחידה הרב-ממדית בראיון לערוץ המתגייסים של [יחידת מיטב]]
רובה השירות של לוחמי היחידה הוא M4A1 קרבין מקוצר וחלקם גם חמושים באקדח לגיבוי. נשק מחלקתי כולל מקלעי נגב 5.56 מ"מ, מאג 7.62 מ"מ ונגב NG7, וכן רקטות כתף נגד מבנים ומטול רימונים M203. היחידה מפעילה גם צלפים החמושים במערכות נשק צלפים על בסיס רובי M24 משופר, בארט REC10 ובארט MRAD. היחידה משתמשת במגוון כוונות בהן הכוונת החכמה פגיון Smartshooter, כוונת טלסקופית ליאופולד סימן 6 וכוונות השלכה של .

היחידה מפעילה רחפנים מסוגים אחדים, בהם:
# "קרנף": רחפן החמוש במטול רימונים 40 מ"מ, שפותח על ידי יחידת יפת"ח.
# רחפנים בעלי מטע"ד מסווג תוצרת יפת"ח.
# "להקת חשיפה": להקה של שישה רחפני תצפית מתוצרת אלביט מערכות, שעוסקים באיתור פעילות חשודה.
# "מעוז": רחפן מתאבד מתוצרת רפאל, הנושא 350 גרם חומר נפץ ומסוגל לפגוע במטרה אליה הוא מונחה מרחוק בעזרת מצלמה שעליו.


M4A1-flattop.jpg|נשק אישי: M4A1 פלאט-טופ
Sniper-Rifle-IDF-M24-classic-and-modernized-Zachi-Evenor.png|רובה צלפים M24
PEO M203A2 Grenade Launcher.png|מטול רימונים M203
Sniper-Rifle-Barrett-MRAD-16-YAMAM.png|רובה צלפים בארט MRAD
Negev-NG7-pic001.jpg|מקלע נגב NG7
IDF-machineguns-67.jpg|מקלע נגב ומקלעי מאג
SPIKE IMG 7898.jpg|"מעוז": רחפן נפץ
IDF-Matador-66-IndependenceDay 0054.jpg|מטאדור "מפצח אגוזים"
Barrett-REC10--Lotar-Eilat-2022.jpg|רובה צלפים בארט REC10


## מסלול הכשרה
ממוזער|טירון של היחידה הרב-ממדית במהלך מסע עלייה ליחידה המתקיים בסוף מסלול ההכשרה, ספטמבר 2022|228x228 פיקסלים
הכשרת הלוחם ביחידה הרב-ממדית מתבצעת במסלול של שנה וארבעה חודשים. במהלך הכשרת הלוחם ביחידה, מלבד הכשרתו כלוחם, עובר ארבעה חודשים ייעודיים למקצוע בו יעסוק במהלך שירותו הצבאי. המקצועות מגוונים אך כולם חדשניים, טכנולוגיים ומבצעיים כאחד.

עם הקמתה הגיעו ליחידה הרב-ממדית צוותים שהתגייסו ושירתו ביחידות אחרות. כחלק מהתפתחות היחידה, עודכן מסלול המיון וכעת מגיעים צוותים שמתגייסים באופן ייעודי אליה.

אל היחידה מגיעים החיילים לאחר שצלחו את גיבוש היח"טיות או התקבלו משבוע ראיונות לאחר שסיימו אך לא עברו גיבוש מטכל/שייטת לאחר מכן הם יעברו טירונות בבא"חים של חטיבות החי"ר השונות (צנחנים, נח"ל, גבעתי וכדומה), ואחריה מגיעים לבסיס האם של היחידה הרב-ממדית ועוברים את ההכשרה המתקדמת שאורכת 12 שבועות. לאחר שעברו את ההכשרה, הבוגרים מתחילים את שירותם הסדיר בצוותי היחידה.

ההכשרה ומסלול הלוחם ביחידה הנה אורכת כשנה וארבעה חודשים.

היחידה דורשת לוחמים מהיחידות עוקץ, יהל"ם, ורוכ"ש  לאחר שעברו הכשרה מלאה ביחידות שלהם על מנת למלא תקנים.

## הישגים
ביוני 2022 זכתה היחידה במקום הראשון בבית היחידות המיוחדות באליפות הרפואה של צה"ל. באוקטובר אותה שנה, זכתה היחידה במקום הראשון בבית היחידות המיוחדות באליפות הצליפה הבינלאומית של צה"ל.

## מפקדי היחידה

## גלריה

Establishment ceremony of the multidimensional unit. I.webm|מפקד זרוע היבשה, יואל סטריק נואם בטקס
Establishment ceremony of the multidimensional unit. III.jpg|מימין: מפקד עוצבת האש, ירון פינקלמן, מפקד זרוע היבשה, יואל סטריק ומפקד היחידה הראשון, סא"ל עמי ביטון
Establishment ceremony of the multidimensional unit. IV.jpg|מסדר הקמה ליחידה הרב-ממדית בראשות ראש המטה הכללי, רב-אלוף אביב כוכבי
Mark A. Milley visit to Israel, December 2020. V.jpg|יושב ראש המטות המשולבים מארק מילי מבקר ביחידה יחד עם הרמטכ"ל אביב כוכבי
Iron swords-Multidimensional Unit-001.jpg|לוחמי היחידה הרב-ממדית בתמרון הקרקעי ברצועת עזה במלחמת חרבות ברזל
Iron swords-Multidimensional Unit-003.jpg|לוחמי היחידה הרב-ממדית ברצועת עזה
Iron swords-Multidimensional Unit-007.jpg
Iron swords-Multidimensional Unit-010.jpg
IDF Multidimensional Unit pin, June 2021. II.jpg
Iron swords-Multidimensional Unit-013.jpg
Iron swords-Multidimensional Unit-014.jpg
Iron swords-Multidimensional Unit-015.jpg
Iron swords-Multidimensional Unit-016.jpg
Iron swords-Multidimensional Unit-008.jpg
IDF Multidimensional Unit change of command ceremony, 23 January 2026.jpg|טקס חילופי מפקד ביחידה, 23 בינואר 2026.


## ראו גם
* יחידות מובחרות בצה"ל

## קישורים חיצוניים

* 
* 
* 
* 
* 
* 
* שיר שחר, יחידת "רפאים" לאן?, מערכות, 2 בדצמבר 2021
* 
* 
* 
* סגן (מיל') שיר שחר, יחידת "רפאים" לאן?, הוצאת מערכות, 2 בדצמבר 2021
* 
* 
* 
* 
* 
* 
* 
* 

## הערות שוליים

קטגוריה:עוצבת הבזק
קטגוריה:יחידות מובחרות בצה"ל